תקופת ההיריון הינה תקופה מופלאה: חיים חדשים נוצרים להם ברחם האישה ומתהווים שלב אחר שלב, ולאורך כל הדרך, ההורים הנרגשים עוקבים אחר כל צילום אולטרא סאונד, בעיטה או תזוזה של העובר, ומצפים לבואו של תינוק חדש לאוויר העולם ולהתחלת החיים כמשפחה.
לצד החוויות המרגשות הללו, חווה האישה גם שינויים הורמונאליים ותופעות שלא תמיד קל להתמודד עמן, כגון: בחילות, אדמומיות וגרד בעור, כתמי עור, סימני מתיחה, נפיחות ובצקות ברגליים. מורז צמחי מרפא, המתמחה בפיתוח, ייצור ושיווק של מוצרים קוסמטיים פרא- רפואיים לטיפוח ולטיפול בבעיות העור, משיקה סדרת מוצרי טיפוח ל"אמא שבדרך" ו"לאם הטרייה" הכוללת מגוון רחב של מוצרים על בסיס צמחי מרפא ייחודיים המסייעים בהתמודדות עם תופעות עוריות שונות המופיעות במהלך תקופת ההיריון ולאחר הלידה.
לאחר שנים של מחקר ופיתוח, מורז גאה להציג את סדרת ההיריון הטבעית אשר פותחה בקפידה תוך שימוש בצמחי מרפא ושמנים טהורים, העשירים ברכיבים החיוניים לעור ותומכים בתהליך הריפוי הטבעי של העור. הסדרה כוללת 5 מוצרים: ג'ל פוליגונום לפטמות, קרם פוליגונום לגוף, קרם פוליגונום להבהרת כתמי עור, קרם פוליגונום לכפות הרגליים וקרם פוליגונום למניעת סימני מתיחה. כל מוצרי הסדרה מבוססים על פורמולות ייחודיות, אשר אינן מכילות: פראבנים, SLS, מרכיבים ממקור פטרוכימי, הידרוקינון וגליקולים.